burgasdotpro/wikipedia huggingface dataset:
Bejzbal na Bolivarianských hrách

Bejzbal na Bolivarianských hrách je bejzbalový turnaj, ktorý sa koná v rámci multišportového podujatia Bolivarianských hier. Organizuje ho Panamerická bejzbalová konfederácia (COPABE) v spolupráci s Bolivarianskou športovou organizáciou (ODEPO). Do programu hier bol bejzbalový turnaj prvýkrát zaradený hneď na prvých bolivarianských hrách v roku 1938 v Bogote. Bejzbalový turnaj sa odvtedy, okrem prestávok v rokoch 1977, 1993, 1997 a 2005, organizuje pravidelne a zatiaľ iba v mužskej kategórii. Družstvom s najväčším počtom víťazstiev je , ktorá zvíťazila na ôsmich turnajoch.
Úsečka (geometria)

Úsečka je časť priamky medzi dvoma bodmi.
Určujúce body úsečky sa nazývajú "krajné body" úsečky.
Značenie.
Úsečka sa znázorňuje rovnou čiarou medzi jej krajnými bodmi, zapisuje sa pomocou svojich krajných bodov, prípadne malým písmenom.
Vlastnosti.
Veľkosť úsečky alebo dĺžka úsečky sa väčšinou zapisuje pomocou dvoch zvislých čiar (rovné zátvorky), napr. formula_1.
Stred úsečky je bod, ktorý leží na úsečke a ktorého vzdialenosť od oboch krajných bodov je rovnaká.
Os úsečky je priamka kolmá na úsečku prechádzajúca jej stredom. Všetky body na osi úsečky majú od oboch krajných bodov rovnakú vzdialenosť.
Úsečka je stredovo súmerná podľa svojho stredu. Úsečka je osovo súmerná, má dve osi súmernosti: jedna os súmernosti je os úsečky, druhou osou súmernosti je priamka, na ktorej úsečka leží. V niektorých prípadoch býva bod považovaný za úsečku s nulovou dĺžkou. Úsečku AB možno považovať aj za prienik polpriamky AB a polpriamky BA.
Bejzbal na Stredoamerických hrách 2006

Bejzbal na Stredoamerických hrách 2006 bol bejzbalový turnaj v rámci multišportového podujatia Stredoamerických hier 2006. Konal sa v Manague, v Nikarague od 4.9. marca 2006, za účasti iba 3 mužských tímov. Pôvodne sa na turnaji malo predstaviť aj družstvo , ktoré malo problém s ubytovaním a nakoniec svoju účasť zrušilo. Bejzbalový turnaj sa na hrách organizuje od roku 1977, riadi ho Severoamerická a stredoamerická bejzbalová konfederácia (CONCEBE) a toto bolo jeho 7. vydanie. Zápasy sa hrali na štadióne Estadio Nacional Dennis Martínez s kapacitou 30 000 divákov. Víťazstvo na turnaji obhálila domáca , ktorá vo finálovom zápase zvíťazila nad .
Hádzaná na Stredoamerických hrách 2010

Hádzaná na Stredoamerických hrách 2010 bol hádzanársky turnaj v rámci multišportového podujatia Stredoamerických hier 2010. Konal sa v Panama City, v Paname od 15.19. apríla 2010, za účasti 5 mužských a 3 ženských tímov. Hádzanársky turnaj sa na hrách organizuje od roku 2001, riadi ho Stredoamerická hádzanárska konfederácia (CCAB) a toto bolo jeho 2. vydanie. Zápasy sa hrali v aréne "Gimnasio Chino Panameño". V mužskej kategórii, ktorá sa skladala iba z jednej päťčlennej skupiny, zvíťazil . V kategórii žien, ktorá sa rovnako skladala iba z jednej skupiny bez zápasov play-off, získal titul . 
Turnaj tiež slúžil ako jedno z kvalifikačných podujatí na Stredoamerické a karibské hry 2006, ktoré sa uskutočnili v kolumbijskom meste Cartagena. Kvalifikovali sa na ne iba víťazné družstvá.
Toxicity (singel)

„Toxicity“ je skladba arménsko-americkej metalovej skupiny System of a Down, vydaná ako singel v roku 2002. Bola vydaná z ich rovnomenného albumu "Toxicity". Skladbu napísali Malakian/Odadjian/Tankian.
Skladba je známa svojím dynamickým refrénom, agresívnymi vokálmi a význačnými bicími. V zozname 40 Greatest Metal Songs stanice VH1 sa skladba umiestnila na 40. mieste, pričom ju časopis "Stylus Magazine" označil za nu metalovú klasiku.
Mechanik

Mechanik je remeselník, ktorého pracovnou náplňou je mechanická oprava.
Hádzaná na Stredoamerických hrách

Hádzaná na Stredoamerických hrách je hádzanársky turnaj, ktorý sa koná v rámci multišportového podujatia Stredoamerických hier. Organizuje ho Stredoamerická hádzanárska konfederácia (CCAB) v spolupráci so Stredoamerickou športovou organizáciou (ORDECA). Do programu hier bol hádzanársky turnaj prvýkrát zaradený na 7. stredoamerických hrách v roku 2001 v Guatemala City, v mužskej i ženskej kategórii zároveň. Turnaj sa odvtedy organizuje pravidelne (s výnimkou hier v roku 2006). Najviac víťazstiev zaznamenali družstvá Guatemaly.
Tento turnaj tiež slúži ako jedno z kvalifikačných podujatí na hádzanársky turnaj Stredoamerických a karibských hier.
NHL 1979/1980

Sezóna 1979/1980 bola 63. sezóna NHL. Najviac bodov v základnej časti získala Philadelphia Flyers, ale víťazom Stanley Cupu sa prvýkrát v histórii po ôsmich sezónach účinkovania v NHL stal New York Islanders. Po šiestich rokoch tak pribudlo na listinu víťazov ďalšie nové meno, od vzniku NHL v roku 1917 jedenáste. Predtým sa to v sezóne 1973/74 podarilo "Letcom" z Philadelphie. Do New Yorku sa táto trofej vrátila po dlhých štyridsiatich rokoch. V sezónach 1927/28, 1932/33 a 1939/40 triumfovali hokejisti New York Rangers.
V tejto sezóne došlo k rozšíreniu súťaže zo 17 na 21 tímov. Po krachu konkurenčnej WHA boli jej štyria účastníci Edmonton Oilers, Winnipeg Jets, Hartford Whalers a Quebec Nordiques kooptovaní do NHL. Bol zmenený aj systém play-off. Najlepších 16 tímov bez ohľadu na príslušnosť k divízii či konferencii postúpilo do osemifinále play-off, ktoré se hralo na tri víťazné zápasy. V ďalších vyraďovacích fázach to bolo už na štyri víťazné. V osem-, štvrť- aj v semifinále sa stretol najlepšie umiestený tím v základnej časti s najhorším, druhý najlepší s druhým najhorším atď.
Konečné tabuľky základnej časti.
Aj v tejto sezóne, podobne ako v predošlých piatich, najmenej bodov získali tímy v Smytheovej divízii. Jej víťaz Chicago Blackhawks opäť ako jediný celok na prvom mieste v divízii získal iba dvojciferný počet bodov. Táto situácia sa opakovala pravidelne od sezóny 1974/75, kedy bola NHL prvýkrát rozdelená do štyroch divízií.
Konferencia Princa z Walesu.
Víťazom konferencie sa stali a Prince of Wales Trophy získali Buffalo Sabres.
Campbellová konferencia.
Víťazom konferencie sa stali a Clarence S. Campbell Bowl získali Philadelphia Flyers.
Akrotéria

Akrotéria (z gr. "akrotés", krajný, najvyšší) je architektonický prvok, ornament, ktorý zdôrazňuje rohy a vrcholy štítov. Môže to byť dekoratívny podstavec na štíte gréckych chrámov. Neskôr sa tento termín rozšíril aj na sochárske dielo uložené na podstavci. Používa aj v dizajne nábytku.
Môže byť z vyrobená z terakoty alebo kameňa, rastlinného alebo figurálneho tvaru a umiestnená ako samostatný kus alebo súsošie.
Basketbal na Bolivarianských hrách 2009

Basketbal na Bolivarianských hrách 2009 bol basketbalový turnaj v rámci multišportového podujatia Bolivarianských hier 2009. Konal sa v meste Sucre, v Bolívii od 21.26. novembra 2009, za účasti 3 mužských a 5 ženských tímov. Basketbalový turnaj sa na hrách organizuje od roku 1938 a toto bolo jeho 16. vydanie. Zápasy sa hrali v aréne Coliseo Polideportivo Garcilazo s kapacitou 2 500 divákov. V mužskej kategórii, ktorá sa skladala iba z jednej skupiny, zvíťazila štvrtýkrát v histórii . V kategórii žien získala titul, rovnako bez straty bodu, .
Volejbal na Bolivarianských hrách 2009

Volejbal na Bolivarianských hrách 2009 bol volejbalový turnaj v rámci multišportového podujatia Bolivarianských hier 2009. Konal sa v meste Sucre, v Bolívii od 16.19. novembra 2009, za účasti 4 mužských a 4 ženských tímov. Volejbalový turnaj sa na hrách organizuje od roku 1938 a toto bolo jeho 15. vydanie. Zápasy sa hrali v aréne Coliseo Jorge Revilla Aldana, v ktorom sa odohral aj stolnotenisový turnaj. V mužskej kategórii, ktorá sa skladala iba z jednej skupiny, zvíťazila siedmykrát v histórii . V kategórii žien získalo deviaty titul . 
Výsledky.
Muži.
&lt;br&gt;
&lt;br&gt;
In My Arms

 
In My Arms je pieseň austrálskej speváčky a skladateľky Kylie Minogue z jej desiateho štúdiového albumu "X" ( 2007 ). Napísali ju Minogue, Calvin Harris, Richard "Biff" Stannard, Paul Harris a Julian Peake a produkovali ju Calvin Harris a Stannard. Skladba bola vydaná ako druhý singel 15. februára 2008. Tiež vyšla na kompilačnom albume "The Best of Kylie Minogue" (2012).
O piesni.
Sladba je inšpirovaná synthpopom a obsahuje prvky retra a tanečnej hudby.
Recenzie.
Pieseň mala všeobecne priaznivé recenzie od hudobných kritikov, ktorý chválili text a označili ju za jednu z najlepších skladieb na albume.
My Love

„My Love“ je skladba anglického DJa Route 94, na ktorej vokálne spolupracoval anglická speváčka-skladateľka Jess Glynne. V Spojenom kráľovstve bola vydaná dňa 28. februára 2014, cez vydavateľstvo Rinse Recordings. V rebríčku UK Singles Chart obsadila 1. miesto a v Irish Singles Chart obsadila 12. miesto. Producentom a skladateľom bol Route 94. Skladba je v štýle deep house a je ovplyvnená žánrom eurodance z 90. rokov.
Madeira (ostrov)

Madeira (portugalsky: Ilha da Madeira) je ostrov v strednej časti Atlantického oceánu, najväčší z rovnomenného súostrovia. Administratívne patrí k Portugalsku. Spolu s ostrovmi Porto Santo a Desertas tvorí severnú časť súostrovia ležiacu na tzv. Madeirskom chrbte. Leží asi 580 km západne od pobrežia Maroka (približne na úrovni prístavu Safi) a 980 km juhozápadne od Lisabonu.
Na ostrove sa nachádza hlavné mesto súostrovia Funchal.
Názov "Madeira" označuje drevo, ostrov dreva. Pretože prví portugalskí objavitelia našli na ostrove rozsiahle vavrínové lesy.
Prírodné podmienky.
Najvyššími vrcholmi sú Pico Ruivo (1863 m n. m.) a Pico do Arieiro (1818 m n. m.). V západnej časti ostrova sa nachádza plošina Paul da Serra s výškou okolo 1500 m n. m.
Madeira je ostrov vulkanického pôvodu, ktorý vznikol rozsiahlymi výlevmi čadičovej lávy na morskom dne a neskôr aj na súši. Ostrov s najvyššími vrcholmi siahajúcimi do výšky 1863 m n. m. tvorí len nepatrnú časť vulkánu, ktorá siaha do hĺbky okolo 5000 m pod morskú hladinu. Najstaršia časť sopky má spodnomiocénny vek (asi 23 miliónov rokov). Ale najmladšie erupcie sú datované do obdobia pred asi 6000 rokmi. Viaceré sopečné fázy sprevádzali čadičové intrúzie vo forme dajok a sillov.
Podnebie na ostrove je tropické, výrazne je však ovplyvnené vplyvom oceánu, čo má za následok stálu relatívne miernu klímu a dostatok zrážok, hlavne na severozápade. Letná teplota sa na juhu ostrova pohybuje okolo 25 °C, v zime neklesá pod 11 °C. Teplota mora neklesá pod 18 °C.
Dejiny.
Súostrovie bolo známe už Féničanom aj Rimanom. Objavuje sa aj na talianskych mapách z polovice 14. storočia. V roku 1418 objavili portugalskí kapitáni João Gonçalves Zarco a Tristão Vaz Teixeira ostrov Porto Santo, vzdialený asi 45 km. O rok neskôr preskúmali aj vzdialenú Madeiru. Prví objavitelia sa vylodili v zátoke pri meste Machico.
Pri kolonizácii ostrova prví osadníci vypálili pôvodné vavrínové lesy a priniesli na ostrov nové druhy, najmä eukalyptus. Otroci po celom ostrove vystavali systémy zavlažovacích kanálov označované ako levady.
Pre svoju príjemnú klímu bol od druhej polovice 19. storočia ostrov vyhľadávanou turistickou destináciou.
V roku 1921 bol na ostrov deportovaný posledný Rakúsko-uhorský panovník Karol I. Habsburský, ktorý tu v priebehu roka podľahol zápalu pľúc.
Volejbal na Bolivarianských hrách 2005

Volejbal na Bolivarianských hrách 2005 bol volejbalový turnaj v rámci multišportového podujatia Bolivarianských hier 2005. Konal sa v meste Pereira, v Kolumbii od 13.18. augusta 2005, za účasti 4 mužských a 4 ženských tímov. Volejbalový turnaj sa na hrách organizuje od roku 1938 a toto bolo jeho 14. vydanie. Zápasy sa hrali v aréne Coliseo Mayor Ciudad. V mužskej kategórii zvíťazila šiestykrát v histórii , ktorá vo finále vyhrala nad domácou . V kategórii žien získalo ôsmy titul po finálovom víťazstve nad .
Výsledky.
Muži.
Základná skupina.
&lt;br&gt;
Kalynivský rajón

Kalynivský rajón () je rajón (okres) Vinnyckej oblasti na Ukrajine, ktorý vznikol v roku 1923. Má rozlohu 1090 km² a žije tu 59 342 obyvateľov. Administratívnym centrom je mesto Kalynivka ().
Mestá a obce Kalynivského rajónu.
Mestá: Kalynivka.
Dediny: Adamivka, Antonopiľ, Bajkivka, Berežany, Chomutynci, Čerepašynci, Čerňatyn, Červonyj Step, Družeľubivka, Družne, Harasymivka, Hlynsk, Holubivka, Huščynci, Ivaniv, Kamianohirka, Kordelivka, Koťužynci, Lemešivka, Lisova Lysijivka, Ľulynci, Mali Kutyšča, Miziakiv, Miziakivska Slobidka, Mončynci, Myrne, Napadivka, Nova Hrebľa, Panasivka, Pavlenky, Pavlivka, Poľova Lysijivka, Prylucke, Pykiv, Pysarivka, Radivka, Rajky, Saľnyk, Slobidka, Sofijivka, Šepijivka, Tarasivka, Uladivske, Velyki Kutyšča, Vesela, Višňove, Zabara, Zahrebelňa, Zalyvanščyna, Žyhalivka.
Sídliska: Holendry, Hulivci, Jabluneve, Kalynivka Druha, Pervomajske, Rivnynne.
Zoznam chránených území v okrese Šumperk

Toto je Zoznam chránených území v okrese Šumperk aktuálny k októbru roku 2014, v ktorom sú uvedené chránené územia v oblasti okresu Šumperk.
Softbal na Bolivarianských hrách 2005

Softbal na Bolivarianských hrách 2005 bol softbalový turnaj v rámci multišportového podujatia Bolivarianských hier 2005. Konal sa v meste Cartagena, v Kolumbii od 16.19. augusta 2005, za účasti iba 3 ženských tímov. Mužský turnaj sa neuskutočnil kvôli nedostatočnému počtu účastníkov z aspoň 3 krajín. Softbalový turnaj sa na hrách organizuje od roku 1970 a toto bolo jeho 7. vydanie. Zápasy sa hrali na štadióne Estadio Unidad Deportiva El Campestre. Titul získala po finálovom víťazstve nad .
Informačná ekológia

S pribúdaním nových zdrojov informácií, vznikajú nové problémy. Príkladom je informačné zahltenie. V súvislosti s tým sa stretávame s novým prístupom – informačnou ekológiou. Existuje množstvo definícií tohto pojmu.
Prvýkrát ho použil v roku 1989 Rafael Cappuro, pre ktorého je informačná ekológia najmä spôsob ako znížiť znečistenie informačného prostredia. Snažil sa zabezpečiť harmóniu myslenia a konania človeka smerom k technológiám, využívaných na komunikáciu a prácu s informáciami.Tento prístup spočíva v ochrane spoločnosti pred irelevantným obsahom, nekompatibilnými systémami, nesprávnou prácou s informáciami alebo technológiami. 
Luciano Floridi naopak do centra stavia dáta, entity, informačné procesy. Poukazuje na digitálnu priepasť medzi minulosťou a súčasnosťou, vplyvom rýchleho technologického pokroku. Priepasť vznikla rýchlejším rozvojom technológií v porovnaní s rozvojom myslenia ľudí. Nastavenie pravidiel práce s informáciami by tieto problémy vyriešili. 
Thomas Davenport a Laurence Prusak začali spájať informačnú ekológiu s informačným manažmentom a zamerali sa na prostredie organizácie a potreby pracovníkov.
Slovenská autorka Jela Steinerová vníma informačnú ekológiu ako vzťahy človeka a informačného prostredia. Obsahuje tvorbu, komunikovanie, rozširovanie a využívanie informácií s cieľom regulovať informačné procesy a vzájomné prispôsobovanie človeka a informačného prostredia. Pojem ekológie ako vedy o vzťahoch organizmov a prostredia a ich vzťahov navzájom sa preniesol do informačného prostredia organizácií. Vzťahy človeka a informačného prostredia môžu ovplyvňovať aktivity človeka, hodnoty, komunita a nástroje komunikovania a organizovania odborných informácií.
Informačná ekológia inšpiruje informačnú vedu na celistvejší pohľad na informačné procesy. Informačné správanie človeka v elektronickom prostredí vedie k novým ekologickým aspektom využívania informácií. K cieľom informačnej ekológie informačných systémov a služieb patrí „čistota“ informačného prostredia ako zmysluplné regulovanie procesov využívania informácií. Informačné prostredie je často „znečistené“ rozmanitosťou zdrojov a ich neorganizovanosťou. Informačná ekológia preto môže pomôcť minimalizovať informačné preťaženie človeka a riziká využívania informácií v elektronickom prostredí.
Basketbal na Bolivarianských hrách 2005

Basketbal na Bolivarianských hrách 2005 bol basketbalový turnaj v rámci multišportového podujatia Bolivarianských hier 2005. Konal sa v meste Pereira, v Kolumbii od 13.18. augusta 2005, za účasti 3 mužských a 4 ženských tímov. Basketbalový turnaj sa na hrách organizuje od roku 1938 a toto bolo jeho 15. vydanie. Zápasy sa hrali v aréne Coliseo el Café. V mužskej kategórii, ktorá sa skladala iba z jednej skupiny, zvíťazila štvrtýkrát v histórii . V kategórii žien získala titul po finálovm víťazstve nad .
Elektrický rušeň 218

Elektrický rušeň 218 je dvojzdrojový rušeň, ktorý môže byť poháňaný elektrickou energiou zo striedavej napájacej sústavy 25 kV 50 Hz alebo spaľovacím motorom prostredníctvom elektrického prenosu výkonu. 
Rušeň vznikol prestavbou z jedného stroja radu 210, do ktorej bol dosadený spaľovací motor. Je určený pre ťahanie manipulačných nákladných vlakov v prevádzkovej jednotke (PJ) ČD Cargo v Českých Budějoviciach, na elektrifikovaných tratiach s tým, že umožňuje tiež obsluhu koľají, ktoré nemajú trakčné vedenia.
Zuzana Porubjaková

Mgr. art. Zuzana Porubjaková (* 9. júl 1985, Bratislava) je slovenská televízna, filmová a divadelná herečka. Účinkovala v Slovenskom národnom divadle, v Divadle Astorka v nitrianskom divadle Andreja Bagara a aj v divadle GUnaGU.
High Hopes

„High Hopes“ je jedenásta a zároveň posledná skladba z albumu "The Division Bell" od anglickej rockovej skupiny Pink Floyd. Zložil ju David Gilmour a text napísali Gilmour a Gilmourova manželka, Polly Samson. Text piesne hovorí o tom, čo môže človek v živote stratiť a tiež získať, pričom je napísaný z Gilmourového autobiografického pohľadu. Ako Gilmour povedal, skladba je o jeho začiatkoch a o tom, ako opustil svoje rodné mesto a o jeho prvých dňoch v skupine Pink Floyd.Live verzie sú nahrané na albumoch "Pulse", "Remember That Night" a "Live in Gdańsk".
Finálne dvojveršie skladby ("The endless river/Forever and ever") pripomína linku z druhého singlu skupiny „See Emily Play“ z roku 1967 ("Float down a river forever and ever") a takisto inšpirovalo názov ich posledného štúdiového albumu "The Endless River" vydaného v roku 2014.
Kompozícia.
Väčšina skladby je zložená v tónine C mol a obsahuje zvuk kostolného zvonu, ktorý zvoní počas celej skladby, okrem krátkej sekcie uprostred, kde skladba prechádza do tóniny E mol počas gitarového sóla. Potom, ako končí zvonenie, začína telefónny hovor medzi manažérom skupiny Steve O’Rourkom a Gilmourovým synom, ktorý uzatvára album.
Emisivita

Emisivita je bezrozmerná veličina ktorá vyjadruje schopnosť povrchu telesa vyžarovať elektromagnetické žiarenie. Používa sa najmä pri meraní bezkontaktným infračerveným teplomerom a termokamerou. Označuje sa ε.
Emisivita absolútne čierneho telesa = 1, emisivita ideálneho zrkadla = 0. Emisivita reálnych povrchov je 0 &lt; ε &lt; 1.
Spolu s emisivitou určujeme aj reflexivitu. Táto veličina určuje množstvo odrazeného žiarenia, je nepriamoúmerná emisivite. Súčet emisivity a reflexivity je rovný 1.
Emisivitu je možné určiť experimentálne avšak pri meraní sa najčastejšie používajú tabuľky materiálov.
Republica

Republica je anglická alternatívna rocková skupina založená v roku 1994. Skupina bola najviac známa medzi rokmi 1996 a 1999. V súčasnosti sú jej členmi Samantha Sprackling, známa ako Saffron (spev), Tim Dorney (klávesy), Johnny Male (gitara) a Conor Lawrence (bicie).
Jej hudba je označovaná skupinou ako "technopopový punk rock". V roku 2001 ukončila skupina Republica svoju činnosť, ale v roku 2008 sa opäť obnovila. Najviac známa je vďaka ich hitovému singlu „Ready to Go“.
Šerák-Keprník

Šerák-Keprník (taktiež "Lichtenštajnský prales") je národná prírodná rezervácia v pohorí Hrubý Jeseník v Česku, súčasť CHKO Jeseníky. 
Lokalita.
Tiahle horské chrbty s vrcholovými skaliskami, na juhovýchodných svahoch Keprníka ľadovcový kar. Nadmorská výška 860-1423 m, rozloha 1174,44 ha. Rezervácia sa nachádza juhozápadne od Jeseníka na hlavnom hrebeni a priľahlých svahoch, medzi Obřími skalami a Trojmezím. Zahŕňa tri významné vrcholy: Šerák 1351 m, Vozka 1377 m a Keprník 1423 m. 
História.
Najstaršia rezervácia na Morave vyhlásená rodom Lichtenštajnov v roku 1904 na ploche iba 172 ha, v roku 1955 bola vyhlásená štátna prírodná rezervácia. V roku 1989 bolo územie rezervácie rozšírené a od roku 1992 v súlade so zákonom č. 114/1992 Zb., O ochrane prírody a krajiny sa názov zmenil na Národnú prírodnú rezerváciu Šerák-Keprník . Oproti pôvodnej výmere z roku 1955 bolo územie rozšírené najmä o východné svahy, oblasť Obřích skál a časť bývalej zóny pokoja Černá stráň-Vozka.
Geológia a geomorfológia.
Podklad je tvorený predovšetkým rulami a svormi. Na vrchole Keprníku je vyvinutá rozsiahla kryoplanačná terasa s mrazovým zrubom s rozmermi 40 × 30 metrov a výškou 4 metre, tvorená svorom. Okolo mrazového zrubu je rad thufurov s výškou až 80 cm a priemerom medzi 50 a 100 cm. Tieto pôdne kopčeky vznikli mrazovým triedením pôdy za spoluúčasti vegetácie; ide o najlepšie vyvinuté thufury v Hrubom Jeseníku. Na juhovýchodnom svahu vrchola vznikli mrazovým zvetrávaním netriedené pruhy o dĺžke 40 m a šírke jednotlivých pásov medzi 60 a 80 cm. Severovýchodne od vrcholu sa vytvoril malý kar.
Ochrana prírody.
Predmetom ochrany sú najmä skalné a pôdne tvary - pozostatky doby ľadovej, ako napr. kryoplanačné terasy, mrazové zruby a thufury. Vysokohorské lúky, tzv. hole s chránenou flórou: sitina trojzárezová, šucha obojpohlavná, zvonček okrúhlolistý sudetský, kostrava nízka, žerušnica rezedolistá a veternica narcisokvetá. Na pramenisku rastie kriticky ohrozený horec bodkovaný, prilbica alebo mačucha cesnačkovitá. Na rašeliniskách môžeme uvidieť andromédku sivolistú, rôzne druhy ostríc (predovšetkým ostricu málokvetú a ostricu barinnú) alebo kľukvu močiarnu. Pod hoľami a rašeliniskami nájdeme rašelinové a podmáčané smrečiny pralesovitého charakteru, pri hornej hranici lesa bola umelo vysadená borovica kosodrevina, ktorá je napokon v celých Jeseníkoch nepôvodným druhom.
Fauna je reprezentovaná najmä vtákmi: hlucháň hôrny, tetrov hoľniak, orešnica perlavá, drozd kolohrivec, ľabtuška lesná. Z cicavcov je typická myšovka horská a piskor vrchovský, z plazov jašterica živorodá.
Going Under

„Going Under“ je skladba americkej rockovej skupiny Evanescence. Bola vydaná dňa 9. septembra 2003 ako druhý singel z ich debutového albumu "Fallen". Zložili ju Amy Lee, David Hodges a Ben Moody. Producentom bol Dave Fortman.
Skladba obsahuje okrem iných vplyvy rocku a metalu a medzi hlavné hudobné nástroje použité v skladbe patria bicie a gitary spolu so sopránom Amy Lee. Hudobné video režíroval Philipp Stölzl a natáčané bolo v máji 2003 v Nemecku.
Kompozícia.
Podľa hudobnej publikácie od Alfred Music Publishing na webstránke Musicnotes.com je „Going Under“ rocková, alternatívna metalová, gotická rocková, hard rocková a chamber popová skladba nahraná v bežnom takte s pomalým a voľným tempom 84 úderov za minútu. Skladba je napísaná v tónine H mol, pričom vokálny rozsah Amy Lee sa pohybuje od E3 to D♯5.
Merry Xmas Everybody

„Merry Xmas Everybody“ je skladba anglickej rockovej skupiny Slade. Napísali ju spevák a gitarista Noddy Holder a basgitarista Jim Lea a producentom bol Chas Chandler. V Spojenom kráľovstve sa stala ich v poradí šiestym singlom na 1. mieste v rebríčku UK Singles Chart. Skladba má základ vo vyradených skladbách, ktoré napísala skupina šesť rokov predtým. Stala sa tiež ich najpredávanejším singlom, pričom sa celkovo predalo viac ako milión kópií. Počas prvého týždňa predaja sa predalo 500 000 kópií.
Slovenskí športovci v reprezentáciach iných krajín

Slovenskí športovci v reprezentáciách iných krajín sú športovci, ktorí z rôznych dôvodovpolitických, ekonomických, rodinných alebo osobnýchodišli zo Slovenska prípadne z bývalého Česko-Slovenska žiť do inej krajiny a po získaní občianstva reprezentovali túto krajinu na vrcholných športových podujatiach.
História.
V období totalitného režimu 1948 až 1989 opustilo Česko-Slovensko mnoho športovcov počas svojej aktívnej športovej kariéry, niektorí z nich reprezentovali Česko-Slovensko (napr. hokejista Peter Šťastný alebo plavec Marcel Géry) a po emigrácii sa stali reprezentantmi svojej novej domoviny. Ďalšou skupinou sú športovci, ktorí odišli so svojimi rodičmi ešte v detskom veku a svoju kariéru rozvíjali už v inej krajine (napr. tenistky Martina Hingisová a Miroslava Vavrincová). Po rozdelení Česko-Slovenska na dva samostatné štáty v roku 1993 sa mnoho slovenských športovcov rozhodlo, najmä z rodinných a osobných dôvodov, žiť v Česku a reprezentovať západnú časť bývalého spoločného štátu.
Olympijskí medailisti, narodení na Slovensku v reprezentácii inej krajiny.
V tomto prehľade sú väčšinou športovci, ktorí sa síce narodili na území dnešného Slovenska, to však bolo v tom čase súčasťou Uhorska (do roku 1918) alebo Maďarska (19381945). Výnimkou sú plavec Marcel Géry a jazdec Boris Boor, po emigrácii z Česko-Slovenska získali olympijské medaile ako reprezentanti Kanady resp. Rakúska, obaja zhodou okolností na Olympijských hrách 1992 v Barcelone. Vodnopólista Štefan Gergely reprezentoval najskôr Slovensko na OH 2000 v Sydney, potom prijal maďarské občianstvo a stal sa dvojnásobným olympijským víťazom.
Cudzinci v reprezentácii Slovenska

Cudzinci v reprezentácii Slovenska sú športovci, ktorí sa z rôznych dôvodovpolitických, ekonomických, rodinných alebo osobnýchrozhodli žiť na Slovensku a po získaní slovenského občianstva reprezentovali našu krajinu na vrcholných športových podujatiach.
Cudzinci v reprezentácii Česko-Slovenska.
Česko-Slovensko reprezentovalo niekoľko cudzincov, ktorí sa usadili na Slovensku, prípadne tu istý čas pôsobili. Bulharský futbalista Božin Laskov prišiel do Česko-Slovenska študovať medicínu, usadil sa v Bratislave a trikrát reprezentoval Česko-Slovensko. Stolný tenista Max Marinko
pochádzal z bývalej Juhoslávie, v rokoch 19421952 pôsobil na Slovensku, ako člen mužstva ČSR prispel k dvom titulom majstrov sveta 1948 a 1950, neskôr reprezentoval aj Kanadu. Ďalšou skupinou sú športovci slovenského pôvodu ako boli budapeštiansky rodák Ladislav Kubala, ktorý odohral 6 zápasov za Česko-Slovensko alebo Kanaďania so slovenskými koreňmi Stephen Beda a Mike Buckna v hokejovej reprezentácii ČSR. Mike Buckna priviedol reprezentáciu ČSR ako tréner k prvému titulu majstrov sveta 1947.
Mydón

Mydón ("Mydón", ) môže byť:
Mydon môže byť aj:
Since You Been Gone

„Since You Been Gone“ je názov rockovej skladby, ktorú zložil a nahral bývalý gitarista skupiny Argent, Russ Ballard. Vydná bola v roku 1976 z jeho albumu "Winning". Producentom bol Roger Glover.
Coververzia Rainbow.
Coververzia anglickej skupiny Rainbow s vokálmi Grahama Bonneta sa dostala do prvej desiatky v Spojenom kráľovstve a stanicou VH1 bola uvenená na 82. miesto v zozname najlepších hard rockových skladieb.
Zoznam skladieb.
A-strana
B-strana
Ďalšie coververzie.
V roku 1993 zahral naživo Brian May zo skupiny Queen počas turné k albumu "Back to the Light". Táto coververzia sa nachádza tiež na jeho koncertnom albume "Live at Brixton Academy".
Futbalista roka (Česko-Slovensko)

Futbalista roka v Česko-Slovensku bolo futbalové ocenenie určené pre najlepšieho futbalistu v bývalom Česko-Slovensku v rokoch 19651992. 
História.
Anketa vznikla z iniciatívy českého športového týždenníka "Stadion", o víťazovi a ďalšom poradí sa rozhodovalo na základe hlasovania futbalových trénerov a novinárov.
Prvým víťazom ankety sa stal v roku 1965 Ján Popluhár zo Slovana Bratislava , neskôr vyhlásený za Futbalistu 20. storočia na Slovensku. O rok neskôr zvíťazil Josef Masopust, držiteľ Zlatej lopty z roku 1962. V roku 1967 bol najlepším futbalistom Ján Geleta, slovenský rodák v drese Dukly Praha , cenu mu odovzdal reprezentant Geoffrey Hurst, majster sveta 1966. Prvým dvojnásobným "Futbalistom roka" sa stal Karol Dobiaš, keď v roku 1971 úspešne obhájil prvenstvo z predošlého roku . Zaujímavosťou je, že ako jediný získal dve rôzne trofeje, prvých šesť víťazov bolo ocenených krištáľovým pohárom, od roku 1971 sa najlepším udeľuje pozlátená korunka s českými granátmi a symbolom futbalovej lopty, dielo výtvarníka Jaroslava Jambora.
Celkove bolo vyhlásených 28 ročníkov ankety, na futbalový trón zasadlo 20 hráčov, najčastejšie, päťkrát triumfoval Ivo Viktor , jeden z najlepších brankárov česko-slovenskej futbalovej histórie. Slovenskí futbalisti si zapísali desať prvenstiev, symbolicky sa stali víťazmi prvého aj posledného „fedrálneho“ ročníka ankety. Najmladším laureátom bol v roku 1969 22-ročný Ladislav Kuna , najstarším víťazom bol Josef Masopust vo veku 35 rokov. Prvým "Futbalistom roka" pôsobiacim v zahraničnom klube sa stal v roku 1990 Ján Kocian, v tom čase hráč bundesligového klubu FC St. Pauli.
Archivolta

Archivolta ( z ) je špecifický typ klenby, používaný k preklenutiu ústupových románskych alebo gotických portálov. Ide o dekoračný prvok na čele oblúka nad otvormi na spôsob architrávu.
Opis.
Pôvodne boli archivolty členené jednoduchými pravouhlými ústupkami v podstate tak, že bola klenba tvorená niekoľkými vrstvami klenákov, pričom každá vrstva bola o časť svojho objemu vysunutá. Celý ústupkový portál sa preto lievikovito zužuje. Archivolta môže byť bohato profilovaná a osadená figurálnou výzdobou.
Výzdoba.
Archivolty románskych portálov boli zdobené pomocou profilácie, spravidla torusmi korešpondujúcich so stĺpmi vloženými do zvislej časti portálu. Často sa tu objavuje aj ornamentálny vlys. Neskoro románske archivolty môžu mať aj figurálnu podobu (napríklad "zlatá brána" Freiberskeho dómu). V gotickom slohu sú archivolty pravidelne osadzované bohatou figurálnou výzdobou, spravidla korešpondujúcou s ikonografickým programom tympanónu. Často sú v archivoltách umiestnené napríklad sochy anjelov, predstavujúcich anjelský chór. Sochy sú veľmi často doplnené baldachýnmi, ("pozri fotografiu archivolty portálu Štrasburskej katedrály")
Amfiprostylos

Amfiprostylos je typ gréckeho chrámu so stĺpovými predsieňami (portikus) vpredu i vzadu. Je to obojstranný prostylos. Počet stĺpov prevyšuje štyri vpredu a štyri vzadu. Najznámejším príkladom je chrám Atény Niké v Aténach. Pozri aj chrám Venuše a Romy.
Chrastický hadec

Chrastický hadec je prírodná pamiatka ev. č. 1943 neďaleko obce Staré Mesto v okrese Šumperk. Oblasť spravuje Agentúra ochrany prírody a krajiny ČR.
Ochrana.
Predmetom ochrany je regionálne cenné refúgium ohrozených rastlinných spoločenstiev vyvinutých na hadcovom skalnom odkryve vytlačeného na zemský povrch ako hlbinná vyvrelina v geologickom zlome.
Európsky významná lokalita.
Na základe najbohatšieho výskytu slezinník nepravý "(Asplenium adulterinum)" na Morave bolo toto územie vyhlásené ako Európsky významná lokalita.
Murchisonove vodopády

Murchisonove vodopády alebo Kabalega Falls sú vodopády na rieke Biely Níl v africkom štáte Uganda. Vo vrchnej časti je skalná medzera široká 7 metrov, do ktorej sa vlieva 50 metrov široká rieka a padá do hĺbky 43 metrov. Prietok vodopádmi je okolo 300 m³ vody za sekundu. Ďalej rieka pokračuje západným smerom do Albertovho jazera. Okolo vodopádov bol v roku 1952 vytvorený Národný park Murchisonove vodopády.
Názov nesú po Sirovi Roderickovi Murchisonovi, ktorý bol predseda Royal Geographical Society.
Počas režimu Idiho Amina v 70. rokoch bol názov vodopádov zmenený na "vodopády Kabarega" po kráľovi Kabarega z Buňoro, avšak nikdy nebol tento názov uzákonený. Názov bol opäť zmenený na Murchisonove vodopády po tom, ako padol režim Idiho Amina, hoci aj v súčasnosti je niekedy používaný názov vodopády Kabarega.
V roku 1954 nižšie, po prúde rieky, od Murchisonových vodopádov havaroval na lietadle spisovateľ Ernest Hemingway.
Pfarrerb

Pfarrerb je prírodná pamiatka vyhlásená v júni 2013 a nachádza sa na území CHKO Jeseníky asi 1 km severovýchodne od kostola v Sobotíne. Zaberá plochu 0,32 ha.
Ochrana.
Predmetom ochrany je ukážka mineralizácie alpského typu s výskytom početných druhov minerálov, zvlášť epidotu.
Minerál epidot je hlavným objektom záujmu hľadačov, ktorí lokalitu Pfarrerb dlhodobo prekopávajú a často narúšajú už beztak vyťažené mineralizované pukliny. Okrem epidotu je možné na lokalite pozorovať aj iné druhy minerálov napr. albit alebo prehnit. Všetky významnejšie nálezy sú uložené v múzejných a univerzitných zbierkach napr. vo Viedni, Bonne, Vroclave, Prahe, Brne alebo vo Vlastivednom múzeu v Olomouci.
História a súčasnosť.
História mineralogického náleziska siaha do roku 1864, kedy bolo náhodne odkryté pri budovaní cesty k neďalekému lomu. Miesto bolo niekoľkokrát preskúmavané a prekutávané, naposledy v roku 1994. V roku 1997 bol Správou CHKO Jeseníky a vlastivedným múzeom Olomouc vybudovaný „mineralogický náučný chodník Sobotín – Maršíkov“, ktorý má svoje prvé zastavenie práve pri nálezisku Pfarrerb . Dôvodom vyhlásenia prírodnej pamiatky je jednak jej ochrana pred nevhodnou činnosťou človeka, ale predovšetkým jej vedecký význam: Pfarrerb patrí medzi najvýznamnejšie náleziská mineralizácie alpského typu v Česku i v Európe a jedná sa o preslávenú exkurznú lokalitu.
Geologicky je Pfarrerb súčasťou sobotínského amfibolitového masívu, ktorý je radený k Desenskej skupine – jednej z regionálno-geologických jednotiek silezika tvoriaci geologické podložie Jeseníkov.
Majstrovstvá sveta vo florbale mužov 2016

Majstrovstvá sveta vo florbale mužov 2016 bol v poradí 11. turnaj majstrovstiev sveta vo florbale mužov, ktoré organizuje Medzinárodná florbalová federácia (IFF). Konal sa 3.11. decembra 2016 v Rige, v Lotyšsku, za účasti 16 tímov. Nováčikom turnaja bolo družstvo Thajska. Lotyšsko doteraz organizovalo iba ženský svetový šampionát v roku 2001, a juniorský v roku 2005. Dejiskom zápasov boli 2 rižské arény: Arena Riga a Olimpiskais sporta centrs. Svoj tretí titul získalo , ktoré vo finálovom stretnutí zvíťazilo nad .
Lotyšsko získalo právo organizovať majstrovstvá na zasadnutí ústrednej rady IFF v Berne v marci 2013. Druhým kandidátom na usporiadanie MS bolo Česko. Zúčastnené družstvá na MS zaplatili 5 000 CHF, družstvá v kvalifikácii 2 000 CHF.
Tieto majstrovstvá zároveň slúžili ako kvalifikácia družstiev na Svetové hry 2017, ktoré bude hostiť Vroclav. Kvalifikovali sa na ne 3 najlepšie družstvá, najvyššie umiestnené družstvo niektorého zo susedných krajín Poľska a najvyššie umiestnené mimoeurópske družstvo, ktoré sa ale muselo umiestniť do 12. miesta. 
Nasadenie do výkonnostných košov.
Družstvá boli pred žrebovaním do skupín nasadené podľa umiestnenia vo svetovom rebríčku do nasledovných výkonnostných košov:
Číslo v zátvorke udáva umiestnenie vo svetovom rebríčku IFF k máju 2016.
Majstrovstvá sveta v ľadovom hokeji hráčov do 20 rokov 2015

Majstrovstvá sveta v ľadovom hokeji hráčov do 20 rokov 2015 boli 39. juniorské MS v hokeji. Konali sa od 26. decembra 2014 do 5. januára 2015 v kanadských mestách Toronto a Montreal.
Rozhodcovia.
IIHF nominovala 12 hlavných a 10 čiarových rozhodcov na tieto MSJ.
O udržanie.
"Poznámka: vyhralo 2 : 0 na zápasy a udržalo sa. zostupuje do I. A divízie MS 2016 a v Top divízií ho nahradí ."
Kanadské bodovanie.
"Por. = Poradie; Záp. = Odohraté zápasy; G = Góly; A = Asistencie; Body = Body; +/− = Plus/Mínus; PTM = Počet trestných minút"
Nižšie divízie.
I. A divízia.
Turnaj I. A divízie MS 2015 sa hral v Asiagu v Taliansku od 14. do 20. decembra 2014.
I. B divízia.
Turnaj I. B divízie MS 2015 sa hral v Dunaújvárosi v Maďarsku od 14. do 20. decembra 2014.
II. A divízia.
Turnaj II. A divízie MS 2015 sa hral v Talline v Estónsku od 7. do 13. decembra 2014.
II. B divízia.
Turnaj II. B divízie MS 2015 sa hral v Jace v Španielsku od 13. do 19. decembra 2014.
III. divízia.
Turnaj III. divízie MS 2015 sa hral v Dunedine na Novom Zélande od 20. do 25. januára 2015.&lt;br&gt;27. decembra 2014 organizátori oznámili, že sa odhlásilo z turnaja.
Baron Waqa

Baron Divavesi Waqa (* 31. december 1959, Boe, Nauru) je bývalý prezident ostrovného štátu Nauru, vo funkcii bol od 11. júna 2013 do 27. augusta 2019. V rokoch 2004 až 2007 bol ministrom školstva.
Politická kariéra.
Vo voľbách v máji 2003 bol ako zástupca územia Boe zvolený do parlamentu. Od roku 2004 pôsobil za úradovania prezidenta Ludwiga Scottyho ako minister školstva, neskôr ho vo funkcii nahradil politik René Harris. Naďalej však pôsobil ako člen parlamentu. V prezidentských voľbách v roku 2013 sa stal prezidentom Nauru, ktorým bol až do roku 2019.
Rukojemnícka dráma v Sydney (2014)

Rukojemnícka dráma v Sydney začala 15. decembra 2014 v Sydney, hlavnom meste austrálskeho štátu Nový Južný Wales. Osamelý ozbrojený muž, neskôr identifikovaný políciou ako Iránec Man Haron Monis vošiel do kaviarne Lindt Chocolat Café na námestí Martin Place zhruba od 09:44 miestneho času (v nedeľu 23:44 stredoeurópskeho času).
Ako rukojemníkov zobral 17 zamestnancov a zákazníkov kaviarne. Po niekoľkých hodinách päť rukojemníkov uniklo, zatiaľ čo neznámy počet zostal vo vnútri budovy.
Rukojemníci boli videní ako držia čiernu islamskú vlajku na okne kaviarne.
V dôsledku obkľúčenia políciou boli uzavreté cesty v centrálnej obchodnej štvrti v Sydney.
Rukojemnícka dráma skončila po šestnástich hodinách. Pri zásahu polície zomreli dvaja rukojemníci, 34-ročný manažér kaviarne Tori Johnson a 38-ročná právnička Katrina Dawsonová. Rovnako bol zastrelený aj únosca. Do nemocnice previezli so zraneniami štyroch ľudí.
Predstavitelia austrálskej moslimskej komunity zadržanie rukojemníkov ostro odsúdili.
Mydón (syn Atymnia)

Mydón ("Mydón") je v gréckej mytológii syn Atymnia, bol vozatajom paflagonského vládcu Pylaimena v trójskej vojne.
Po uplynutí deviatich rokov trójskej vojny prišli podporiť Trójanov v boji proti Achájcom vojská panovníkov z okolitých i ďalekých krajín. So svojim vojskom prišiel aj paflagonský kráľ Pylaimanes, ktorého v boji na voze sprevádzal vozataj Mydón.
Pylaimenes a Mydón umierajú v piatom speve Homérovej Iliady, ktorého stredobodom je jeden z najudatnejších achájskych bojovníkov, Tydeov syn Diomédes bojujúci po boku víťaziaceho achájskeho vojska. Pylaimena zabil v boji spartský kráľ Menelaos a Mydóna Antilochos, syn pylského kráľa Nestora. Hovoria o tom Homérove verše: „"Vtedy bol Pylaimenes tam usmrtený, Areovi rovný, vojvodca Paflagonov, srdnatých v boji; Atreov syn Menelaos, ošteposlávny, ho prudko kopijou bodol, ako stál, a zasiahol ho do kľúčnej kosti. Antilochos zas Mydóna zranil, ktorý opraty riadil, chrabrého Atymniovca, keď práve obracal kone; kameňom veľkým ho do lakťa trafil - hneď opraty z rúk, zdobené slonovou kosťou, mu vypadli do prachu na zem. Priskočil Antilochos a mečom ho zaťal do slúch; ranený chraptiac ťažko vypadol z krásneho voza, strmhlav temenom svojim a plecami do prachu padol. Dlho tak bol, bo hlavou sa hlboko do prachu zaryl, až doň vrazili kone a vtlačili ho do zeme. Antilochos kone švihol a k vojskám achájskym ich zahnal...""
Pod kupolou

Pod kupolou (orig. "Under the Dome") je americký mysteriózny sci-fi seriál, ktorý vysielala v USA stanica CBS od 24. júna 2013 do 10. septembra 2015. Seriál bol nakrútený podľa rovnomennej knižnej predlohy "Under the Dome" od Stephena Kinga.
Na Slovensku vysielala seriál stanica Dajto od 25. decembra 2014 do 27. decembra 2015.
Dej.
Seriál sa odohráva v americkom mestečku Chester's Mill, kde obyvateľov doslova odreže od zvyšku sveta obrovská, priehľadná a nezničiteľná kupola. Bez prístupu na internet, mobilného signálu a obmedzeným rádiovým spojením musia ľudia pod kupolou nájsť spôsob, ako prežiť s obmedzenými zdrojmi a rastúcim napätím. Kým ozbrojené sily, vláda a médiá na vonkajšej strane sa snažia bariéru zničiť, malá skupinka ľudí pod ňou sa snaží prísť na to, čo je kupola zač, odkiaľ sa vzala a kedy (a či vôbec) zmizne.
Cesta II. triedy 486 (Česko)

Cesta II. triedy 486 (Česko) je cesta vedúca Moravsko-sliezskym krajom (okresmi Nový Jičín a Frýdek-Místek) v severo-južnom smere. Vytvára skratku cesty I/58. Od križovatky na severe obce Krmelín, prechádza cez Brušperk a Fryčovice, potom križuje cestu R 48 (E 462), prechádza cez Hukvaldy a znovu sa spája s cestou I/58 vo Vlčoviciach, čo je mestská časť mesta Kopřivnice. Jej dĺžka je 19 km.
Zoznam ciest II. triedy v Česku

Na území Česka sa v súčasnosti (rok 2014) nachádza 428 ciest II. triedy.
Systém číslovania.
Cesty II. triedy sa v Česku označujú trojciferným číslom. Čísluje sa kontinuálne od 100 ďalej. Základné číslovanie je nezávislé na číslovaní ciest I. triedy a prebieha týmto smerom: Praha – Čechy južne od Prahy – západne od Prahy – severne od Prahy – východne od Prahy – Vysočina – juhozápadná Morava – južná Morava – stredná Morava – Sliezsko – (juho) východná Morava (rad plynule pokračuje na západnom slovensku). Takto sú dané čísla až po 498 (niekdajšia 499 bola prečíslovaná na I/71).
Čísla začínajúce päťkou (5xx) sú použité rozptýlene na rôzne spojovacie a doplnkové úseky; rad je diskontinuitný vplyvom predchádzajúcej jednoty so Slovenskom, kde bola (a dosiaľ je) väčšina tohto radu čísiel použitá pre „bežné“ cesty II. triedy.
Rad 6xx je potom systematicky používaný pre označovanie bývalých ciest I. triedy (predradením 6 (0) – pred pôvodné číslo), spravidla degradovaných na II. triedu po nahradení diaľnicou alebo inou novou cestou, výnimočne aj bez náhrady (644). Neplatí to výhradne; niektoré degradované cesty majú aj iné očíslovanie (časť bývalej 2 je II / 425, časť bývalej 47 je II / 430).
Po prečíslovaní v roku 1997, kedy bolo niekoľko ciest I. triedy prevedených (bez náhrady) do kategórie II. triedy (a naopak), dostali tieto nové cesty II. triedy čísla čo najlepšie zodpovedajúce miestnym pomerom, buď ako predĺženie nadväzujúcej existujúcej cesty II. triedy, alebo použitím blízkeho čísla, ktoré bolo uvoľnené prečíslovaním inej cesty.
Xavier Dolan

Xavier Dolan (* 20. marec 1989, Montreal, Quebec, Kanada) je kanadský režisér, scenárista a herec.
Život.
Dolan sa narodil v Montreali, v Kanade. Jeho mama Geneviève Dolan je učiteľka a otec Manuel Tadros je herec a spevák egyptského pôvodu. Dolan bol detský herec a objavil sa vo filmoch "J'en suis!", "Le Marchand de sable" a "La Forteresse suspendue."
Kariéra.
Dolan dosiahol medzinárodné uznanie už svojim prvým filmom "Zabil som svoju matku" ("J'ai tué ma mère"), ktorý napísal, režíroval a hral v ňom hlavnú rolu. Druhý film" Imaginárne lásky "("Les Amours imaginaires") natočil z vlastných financií. Jeho ďalšími filmami boli "Laurence" ("Laurence Anyways"), adaptácia" "divadelnej hry "Tom na farme (Tom à la ferme") a Mami! ("Mommy"). Jeho zatiaľ posledným filmom je "Matthias et Maxime" (2019).
Zabil som svoju matku

Zabil som svoju matku () je kanadský hraný film z roku 2009, ktorý napísal a režíroval Xavier Dolan.
Film je jeho biografickým dielom zachytávajúcim vzťah matky a jej syna. Film bol uvedený na MFF v Cannes v sekcii "Quinzaine des réalisateurs" a získal tu tri zo štyroch cien.
Imaginárne lásky

Imaginárne lásky" (Les Amours imaginaires)" je kanadský hraný film z roku 2010, ktorý napísal a režíroval Xavier Dolan. Sleduje príbeh dvoch kamarátov, zamilovaných do rovnakého muža. Mal premiéru na Cannes Film Festival 2010.
Joncreuil

Joncreuil je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 85 obyvateľov (2009).
Nasledujúci graf zobrazuje vývoj počtu obyvateľov v obci.
Jully-sur-Sarce

Jully-sur-Sarce je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 292 obyvateľov (2009).
Nasledujúci graf zobrazuje vývoj počtu obyvateľov v obci.
Juvancourt

Juvancourt je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 159 obyvateľov (2009).
Nasledujúci graf zobrazuje vývoj počtu obyvateľov v obci.
Juvanzé

Juvanzé je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 30 obyvateľov (2009).
Nasledujúci graf zobrazuje vývoj počtu obyvateľov v obci.
Litterae transversa

Litterae transversa je spôsob písania listín na výšku papiera. 
Pôvodne bývali v karolínskom a ranogotickom období listiny písané na výšku - "Litterae transversa". S príchodom kurzívy sa začínajú písať listiny na šírku - "Litterae recte".
Juzanvigny

Juzanvigny je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 123 obyvateľov (2009).
Nasledujúci graf zobrazuje vývoj počtu obyvateľov v obci.
La Chaise

La Chaise je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 35 obyvateľov (2009).
Nasledujúci graf zobrazuje vývoj počtu obyvateľov v obci.
La Chapelle-Saint-Luc (obec)

La Chapelle-Saint-Luc je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 13463 obyvateľov (2009).
Nasledujúci graf zobrazuje vývoj počtu obyvateľov v obci.
La Fosse-Corduan

La Fosse-Corduan je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 218 obyvateľov (2009).
Nasledujúci graf zobrazuje vývoj počtu obyvateľov v obci.
La Loge-aux-Chèvres

La Loge-aux-Chèvres je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 81 obyvateľov (2009).
Nasledujúci graf zobrazuje vývoj počtu obyvateľov v obci.
La Loge-Pomblin

La Loge-Pomblin je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 67 obyvateľov (2009).
Nasledujúci graf zobrazuje vývoj počtu obyvateľov v obci.
La Louptière-Thénard

La Louptière-Thénard je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 271 obyvateľov (2009).
Nasledujúci graf zobrazuje vývoj počtu obyvateľov v obci.
La Motte-Tilly

La Motte-Tilly je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 371 obyvateľov (2009).
Nasledujúci graf zobrazuje vývoj počtu obyvateľov v obci.
La Rivière-de-Corps

La Rivière-de-Corps je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 2925 obyvateľov (2009).
Nasledujúci graf zobrazuje vývoj počtu obyvateľov v obci.
La Rothière

La Rothière je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 107 obyvateľov (2009).
Nasledujúci graf zobrazuje vývoj počtu obyvateľov v obci.
La Saulsotte

La Saulsotte je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 648 obyvateľov (2009).
Nasledujúci graf zobrazuje vývoj počtu obyvateľov v obci.
La Vendue-Mignot

La Vendue-Mignot je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 238 obyvateľov (2009).
Nasledujúci graf zobrazuje vývoj počtu obyvateľov v obci.
La Ville-aux-Bois

La Ville-aux-Bois je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 19 obyvateľov (2009).
Nasledujúci graf zobrazuje vývoj počtu obyvateľov v obci.
La Villeneuve-au-Châtelot

La Villeneuve-au-Châtelot je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 143 obyvateľov (2009).
Nasledujúci graf zobrazuje vývoj počtu obyvateľov v obci.
La Villeneuve-au-Chêne

La Villeneuve-au-Chêne je francúzska obec, ktorá sa nachádza v departemente Aube, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 436 obyvateľov (2009).
Nasledujúci graf zobrazuje vývoj počtu obyvateľov v obci.